In nomine Domini, amen. Anno incarnationis ejusdem millesimo ducentesimo nonagesimo secundo, mense Februario, die qua cantatur Reminiscere, ego Guillelmus de Espireyo, miles, notum facio universis presentibus et futuris, quod ego teneor et promitto per juramentum meum prestitum corporale et sub obligatione bonorum meorum, assidere et assignare infra festum Purificationis beate Marie Virginis proximo venturum, venerabilibus viris decano et capitulo Eduensi, nomine sue ecclesie, viginti quinque solidatas terre ad Vien., ratione anniversarii Guioti de Espireyo quondam sui concanonici Eduensis defuncti, ab ipsis decano et capitulo in dicta sua ecclesia annis singulis faciendi. Et si in hujusmodi assessione et assignatione, quod absit, deficeremus, ego teneor per prestitum meum juramentum, solvere in pace et sine litte movenda, predictis decano et capitulo vel eorum mandato, apud Eduam, die dicte Purificationis, viginti quinque libras Vien. in pecunia numerata vel facere suum garantum alioquin omnia dampna, missiones et expensas que et quas dicti decanus et capitulum vel eorum mandatum facerent ratione recupperationis dictarum viginti quinque librarum Vien., ut dictum est, non solutarum, seu ratione alicujus deffectus dictarum viginti quinque solidatarum terre, ut dictum est, non assessarum, etc. Actum in presentia Hugonis de sancto Poncio clerici notarii Eduensis, domini Iohannis dicti Briden presbiteri, et Guioneti de Vergeyo clerici notarii publici curie romane, testium ad hoc vocatorum, mense et die predictis. H.